แนวโน้มหุ้นปรับฐานลงกรอบแคบ
นักวิเคราะห์ฯคาดตลาดหุ้นไทยเช้านี้มีโอกาสปรับฐานลง ระหว่างรอปัจจัยจากต่างประเทศ
20 ธ.ค. 2555

นักวิเคราะห์ฯคาดตลาดหุ้นไทยเช้านี้มีโอกาสปรับฐานลง ระหว่างรอปัจจัยจากต่างประเทศ
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้คาดว่าจะปรับฐานกรอบแคบ โดยมองว่านักลงทุนอยู่ระหว่างรอความชัดเจนจากต่างประเทศใน 2 เรื่อง คือ เรื่องของการเจรจางบประมาณของสหรัฐฯ หรือ Fiscal Cliff ว่าจะมีทางออกอย่างไร ซึ่งนักลงทุนคาดหวังว่าจะมีทางออก แต่ขณะที่ยังรอความชัดเจนออกมาจากทางผู้นำสหรัฐฯ ตลาดหุ้นก็ยังจะผันผวนไปตามกระแสข่าว 
และนักลงทุนยังรอผลการประชุมของธนาคารกลางญี่ปุ่น(BOJ) เช้านี้ ต้องรอดูว่าจะมีนโยบายผ่อนคลายทางการเงินออกมาเพิ่มเติมหรือไม่ หลังจากที่สหรัฐฯ ได้มีการทำ QE4 ไป ก็จะต้องรอดูว่าทางญี่ปุ่นเองจะตอบสนองอย่างไร พร้อมให้แนวรับ 1,370-1,374 จุด แนวต้าน 1,380 จุด